《旅窗读汉书》
清代·董含

提兵十万拥元戎，斩帅沉船意气雄。战斗八年能独霸，杀降三户竟无功。

秦军已破漳河上，汉社初移渭水东。诸将膝行齐禀命，莫因成败笑重瞳。

作者简介：清江南华亭人，字阆石，号榕庵，又号蒪乡醉客。董俞兄。顺治十八年进士。以奏销案被黜。善诗文，诗初宗盛唐，晚渐近范、陆。著有《艺葵诗集》、《三冈识略》、《蒪乡赘笔》。